stanford-oval/wikipedia huggingface dataset:
United Center
Aiheesta muualla

United Centerin kotisivut
NHL-joukkueiden kotiareenat
| Läntinen konferenssi |  | Itäinen konferenssi |
| --- | --- | --- |
| American Airlines Center | Ball Arena | Bridgestone Arena | Canada Life Centre | Climate Pledge Arena | Crypto.com Arena | Enterprise Center | Honda Center | Mullett Arena | Rogers Arena | Rogers Place | SAP Center at San Jose | Scotiabank Saddledome | T-Mobile Arena | United Center | Xcel Energy Center |  | Amalie Arena | Canadian Tire Centre | Capital One Arena | Centre Bell | FLA Live Arena | KeyBank Center | Little Caesars Arena | Madison Square Garden | Nationwide Arena | PNC Arena | PPG Paints Arena | Prudential Center | Scotiabank Arena | TD Garden | UBS Arena | Wells Fargo Center |
Uuden-Seelannin parlamenttivaalit 2014

Uuden-Seelannin parlamenttivaalit 2014 toimitettiin Uudessa-Seelannissa 20. syyskuuta 2014 121 edustajan valitsemiseksi maan parlamenttiin. Eniten paikkoja vaaleissa sai Uuden-Seelannin kansallispuolue, joka sai 60 paikkaa. Uuden-Seelannin työväenpuolue sai 32 paikkaa, vihreät sai 14 paikkaa, Uusi-Seelanti ensin sai 11 paikkaa, Maoripuolue sai kaksi paikkaa ja ACT sekä Yhdistynyt tulevaisuus saivat kumpikin yhden paikan. Työväenpuolue sai vaaleissa huonoimman tuloksensa vuoden 1992 jälkeen ja Kansallispuolue sai kolmannen peräkkäisen vaalivoittonsa. Vaalien äänestysprosentti oli 77,9.
Viime vaaleista Kansallispuolue sai yhden lisäpaikan, Työväenpuolue menetti kaksi paikkaa, Vihreiden paikkamäärä säilyi samana, Uusi-Seelanti ensin sai kolme lisäpaikkaa, Maoripuolue menetti yhden paikan ja ACT:n sekä Yhdistyneen tulevaisuuden paikkamäärät pysyivät samoina.
Valkjärvi (Tammela)

| Valkjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°54′50″N, 23°44′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jänhijoen valuma-alue (35.97)
Laskujoki:  oja Kuivajärveen 
Järvinumero:  35.973.1.012
Mittaustietoja
Pinnankorkeus:  124,5 m 
Rantaviiva:  3,262 km 
Pinta-ala:  0,30549 km² 
 fiValkjärvi 
Valkjärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.
Maantiede

Järven pinta-ala on 31 hehtaaria ja sen pituus on 1,1 kilometriä ja leveys 350 metriä. Järveen laskee muutama suo-oja ympäröiviltä soilta. Luoteisrantaan laskeva oja tuo vettä Suopohjanlammilta. Järven luusua sijaitsee järven kaakkoisrannalla, josta saa alkunsa 300 metriä pitkä laskuoja Kuivajärveen.
Järven rantaviiva on 3,3 kilometriä pitkä ja ranta on pääosin moreeni- ja kalliopohjaista metsämaastoa. Lounaisrantaan rajautuu laaja metsäinen suoalue, joka on heikosti ojitettu. Järvessä on kuusi luotomaista saarta. Rannoille on rakennettu vain kaksi loma-asuntoa. Forssan ja Tammelan välinen raja kulkee järven länsipuolelta ohi 200 metrin etäisyydellä.
Schiller

Schiller voi tarkoittaa seuraavia:
Sukunimenä

Bob Schiller (1918–2017), yhdysvaltalainen elokuvakäsikirjoittaja ja -tuottaja
Ferdinand Canning Scott Schiller (1864–1937), saksalais-brittiläinen filosofi
Friedrich Schiller (1759–1805), saksalainen runoilija, näytelmäkirjailija ja historioitsija
Heinz Schiller (1930–2007), sveitsiläinen F1-kuljettaja
Julius Schiller (1580–1627), saksalainen lakimies ja tähtitieteilijä
Muita merkityksiä

Schiller, törmäyskraatteri Kuussa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Schiller”, voi hakea sivunnimihaulla, laajalla sivunnimihaulla tai tekstihaulla.
Uno Therman

Bror Uno Ossian Therman (23. syyskuuta 1873 Savonlinna  – 28. marraskuuta 1943 Helsinki) oli Helsingin kaupunginkirjaston pitkäaikainen kirjastonjohtaja.
Uno Thermanin vanhemmat olivat lääninmaanmittari Fredrik Gustaf Therman ja Mathilda Ottilia Forstadius ja puoliso vuodesta 1902 lastentarhanopettaja Thyra Alfhild Hagelstam. Therman tuli ylioppilaaksi 1892 Mikkelin lyseosta ja valmistui filosofian kandidaatiksi 1898. Hän toimi yliopiston kirjaston ylimääräisenä amanuenssina 1897–1907 ja valtionarkiston ylimääräisenä virkailijana 1901–1911. Helsingin kaupunginkirjaston hoitaja (kirjastonjohtaja) Therman oli yli 30 vuotta, 1908–1940. Hän toimi myös opettajana Helsingissä 1900-luvun vaihteessa ja toimitti valtiokalenterin vuosina 1907 ja 1908. Suomen kirjastoseuran johtokunnan jäsen Therman oli vuodesta 1917 ja puheenjohtaja 1925–1930.
Kirjailija, kirjastonhoitaja Erik Therman oli Uno Thermanin ja Thyra Hagelstamin poika.
Uno Pikarla

Teollisuusneuvos Uno Pikarla (1969)
Uno Valdemar Pikarla, vuoteen 1935 Pikander (21. maaliskuuta 1899 Turku – 4. tammikuuta 1976 Helsinki) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen.
Pikarlan vanhemmat olivat työnjohtaja Frans Oskari Pikarla ja Laura Maria Rinne ja puoliso vuodesta 1932 Martta Sorsa. Pikarla valmistui rakennusmestariksi Turun teollisuuskoulusta vuonna 1931 ja toimi sitten lyhyen aikaa toisen palveluksessa työmaamestarina. Myös ensimmäiset omat rakennusurakkansa hän toteutti Turun läänissä, kuten  Kosken kirkon. Vuonna 1936 hän perusti Helsinkiin Rakennus Oy -nimisen yhtiön. Talvisotaan Pikarla osallistui linnoitustehtävissä ja oli sen jälkeen työpäällikkö useissa eri sotataloudellisesti tärkeissä tuotantolaitoksissa.
Sotien jälkeen Pikarlan yhtiö urakoi varsinkin asuinkerrostaloja Turussa ja Helsingissä, mutta myös teollisuuskiinteistöjä ympäri Suomea. Pikarla oli yhtiönsä toimitusjohtaja vuoteen 1966 asti ja toimi sitten vielä yhtiön hallituksessa. Hänen kehittämänsä rakennusten ulkoseinäratkaisu osoittautui merkittäväksi sekä teknisesti että taloudellisesti. Sitä varten oli perustettu oma tehdas Turkuun jo vuonna 1953. Hän osallistui eri tavoin Turun kultuurielämään ja teki huomattavia lahjoituksia myös koulutuksen, terveydenhoidon ja urheilu- ja nuorisotyön hyväksi. Teollisuusneuvoksen arvonimen Pikarla sai vuonna 1964. Hänen yrityksensä myynti Rakennus-Ruolalle vuonna 1975 oli aikanaan merkittävä rakennusalan fuusio.
Uffe Ellemann-Jensen

| Uffe Ellemann-Jensen |
| --- | --- |

Tanskan ulkoministeri
 10. syyskuuta 1982 – 25. tammikuuta 1993  
Pääministeri:  Poul Schlüter
Venstren puheenjohtaja
 23. heinäkuuta 1984 – 18. maaliskuuta 1998  
Henkilötiedot
Syntynyt: 1. marraskuuta 1941
Kuollut: 18. kesäkuuta 2022 (ikä 80)
Ammatti:  toimittaja
Lapset:  Karen Ellemann Jakob Ellemann-Jensen 2 muuta
Tiedot
Puolue:  Venstre
Koulutus:  valtiotieteiden kandidaatti
Uffe Ellemann-Jensen (1. marraskuuta 1941 – 18. kesäkuuta 2022) oli tanskalainen poliitikko. Hän oli Venstren puheenjohtaja vuosina 1984–1998 ja Tanskan ulkoministeri vuosina 1982–1993.
Ullemann-Jensen opiskeli valtiotieteitä ja työskenteli toimittajana lehdissä ja televisiossa, vuosina 1975–1976 hän oli päivälehti Børsenin päätoimittaja. Hän edusti oikeistopuolue Venstreä parlamentissä vuosina 1977-2001. Hän tuki puolueensa hallistusyhteistyötä toimiessaan sen puheenjohtajana 1984–1998, ja konservatiivipuolueen Poul Schlüter kutsui hänet ulkoministeriksi koalitiohallitukseensa vuonna 1984. Ellemann-Jensen jatkoi ulkoministerinä myös kolmessa seuraavassa hallituksessa.
Ellemann-Jensen kannatti tiivistä NATO-yhteistyötä.
Shandi

| ”Shandi” Kiss |
| --- | --- | --- |

Singlen tiedot
 Albumilta: Unmasked
 Julkaistu: 1980
 Formaatti: 7” vinyyli
 Tuottaja(t): Vini Poncia
 Tyylilaji: pop rock, disko
 Kesto: 03.33
 Levy-yhtiö: Casablanca
Listasijoitukset
  4.     6.     10.     47.     70. 
Kissin muut singlet
| ”Sure Know Something” 1979 | ”Shandi” 1980 | ”Talk to Me” 1980 |
Shandi on yhdysvaltalaisen Kiss-yhtyeen kappale ja single vuonna 1980 julkaistulta albumilta Unmasked. Kappaleen laulaa Paul Stanley, joka kirjoitti sen yhdessä tuottaja Vini Poncian kanssa. Stanley on ainoa Kiss-jäsen, joka soittaa kappaleessa; muut muusikot ovat Tom Harper (basso), Anton Fig (rummut) ja Holly Knight (kosketinsoittimet).
”Shandi” ylsi Yhdysvalloissa top 50:een ja muutamassa Euroopan maassa top 10:een. Singlen B-puolena toimi basisti Gene Simmonsin laulama ”She's So European”.
Taustaa

Kappaleen kirjoittaja Paul Stanley sai innoituksen kappaleeseen kuultuaan radiosta Bruce Springsteenin laulun ”4th of July, Asbury Park (Sandy)”. Koska Stanley ei halunnut nimetä kappaletta samoin, tuli sen nimeksi ”Shandi” laulaja Shandi Sinnamonin mukaan. Stanley on kertonut, että kappale syntyi aikakaudella, jolloin yhtyeellä oli tapailla kokeilla erilaisia asioita, ja Stanley onkin myöntänyt, ettei kappale välttämättä kuulosta perinteiseltä Kissiltä.
Paul Stanleyn lisäksi kappaleessa soittavat Tom Harper (basso), Anton Fig (rummut) ja Holly Knight (kosketinsoittimet). Harper, joka oli toiminut Paul Stanleyn kitarateknikkona Dynasty-albumin kiertueella, soittaa bassoa, koska Gene Simmons sairastui ”Shandin” äänityksen aikaan. Simmons piti Harperin vuoden 1963 Gibson Thunderbirdilla soittamasta otosta, ja kutsui Harperia jatkossa ”jätkäksi, joka soitti bassoa Shandissa”. Palkkioksi Harper sai viidensadan dollarin sekin.
Paul Stanley ja tuottaja Vini Poncia olivat kappaleesta innoissaan, mutta Poncian mukaan ei ole varmuutta, olivatko yhtyeen muut jäsenet yhtä vakuuttuneita. Levy-yhtiö Casablanca Recordsin johtaja Neil Bogart, oli mielissään, sillä hän hamusi yhyeeltä hittisinglejä ”I Was Made for Lovin' Youn” jatkoksi. Bogart uskoi kappaleeseen, ja oli varma, että ”Shandista” tulee listaykkönen.
Julkaisu ja vastaanotto

”Shandi” nousi Yhdysvalloissa sijalle 47 sekä top 10:een ainakin Norjassa, Uudessa-Seelannissa ja Australiassa. Menestys ei kuitenkaan ollut odotetun suurta ja tämä aiheutti arvosteluryöpyn tuottaja Vini Ponciaa kohtaan. Ponciaa syytettiin yhtyeen viemisestä tyylillisesti liian kevyeen ja popmaiseen suuntaan. Paul Stanley on kuitenkin puolustanut Ponciaa ja todennut, ettei kukaan yhtyeen jäsen aikoinaan ollut tyylinmuutosta vastaan.
Kappaleet

Shandi – 3.33 (säv. Paul Stanley, Vini Poncia)
She's So European – 3.30 (säv. Poncia, Gene Simmons)
Kokoonpano

Paul Stanley – laulu, kitara
Tom Harper – basso
Anton Fig – rummut
Holly Knight – kosketinsoittimet
UMF Njarðvík

| UMF Njarðvík |
| --- | --- |

Koko nimi:  Ungmennafélag Njarðvíkur
Lempinimet:  UMFN
Perustettu:  1944
Kaupunki:  Njarðvík, Islanti
Infobox OKNimi-testi OK: 
Ungmennafélag Njarðvíkur (lyh. UMF Njarðvík) on islantilainen urheilun yleisseura. Sillä on lajijaostot muun muassa jalkapallossa ja koripallossa.
Koripallossa UMF Njarðvík on muun muassa voittanut Islannin mestaruuden 1980-luvulta alkaen yhteensä 14 kertaa ja Islannin cupin kahdeksan kertaa. Seuraa ovat edustaneet muun muassa yhdysvaltalaiset Jeb Ivey, Nigel Moore ja Giordan Watson.
Aiheesta muualla

Seuran verkkosivut (islanniksi)
VH1 Storytellers (Alicia Keysin albumi)

| VH1 Storytellers Alicia Keys |
| --- | --- | --- |

Livealbumin tiedot
 Julkaistu: 20. kesäkuuta 2013
 Formaatti: CD, DVD
 Levy-yhtiö: RCA
Alicia Keysin muut julkaisut
| Girl on Fire 2012 | VH1 Storytellers 2013 | Here 2016 |
VH1 Storytellers on Alicia Keysin konserttitaltointi, joka julkaistiin CD:nä ja DVD:nä 20. kesäkuuta 2013.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | No One | 6.10 |  |  |  |  |  |  |  |
| 2. | Brand New Me | 4.49 |  |  |  |  |  |  |  |
| 3. | You Don't Know My Name | 7.00 |  |  |  |  |  |  |  |
| 4. | Empire State of Mind (Part II) Broken Down | 4.18 |  |  |  |  |  |  |  |
| 5. | Not Even The King | 4.11 |  |  |  |  |  |  |  |
| 6. | Fallin' | 4.44 |  |  |  |  |  |  |  |
| 7. | If I Ain't Got You | 7.17 |  |  |  |  |  |  |  |
| 8. | Girl on Fire | 4.57 |  |  |  |  |  |  |  |
| 9. | New Day | 4.48 |  |  |  |  |  |  |  |
| 10. | Try Sleeping with a Broken Heart | 5.49 |  |  |  |  |  |  |  |
| 11. | Un-thinkable (I'm Ready) | 5.40 |  |  |  |  |  |  |  |
|  |  | 59.42 |  |  |  |  |  |  |  |
Julkaisuhistoria

| Maa | Päivämäärä | Levy-yhtiö(t) | Formaatti |
| --- | --- | --- | --- |
|  Suomi | 20. kesäkuuta 2013 | Sony Music Entertainment Finland | CD |

|  Suomi | 20. kesäkuuta 2013 | Sony Music Entertainment Finland | CD/DVD |
|  Suomi | 20. kesäkuuta 2013 | Sony Music Entertainment Finland | Blue Ray |
VHDL

VHDL eli VHSIC Hardware Description Language (engl. Very High Speed Integrated Circuit, VHSIC) on suosittu laitteistokuvauskieli. Kielestä on IEEE:n standardi IEEE 1076.
Toisin kuin perinteisissä ohjelmointikielissä (esimerkiksi C-kieli tai Java) VHDL:n periaatteena on kuvata laitteiston, erityisesti digitaalipiirien, toimintaa tai rakennetta tekstimuotoisesti. Kieli on kehitetty alun perin Yhdysvaltojen puolustusministeriön aloitteesta, ja sen syntaksi perustuu Ada-ohjelmointikieleen. VHDL on nykyään Verilogin ohella laajimmin käytössä olevia laitteistokuvauskieliä mm. elektroniikkateollisuudessa.
VHDL:llä kirjoitetun koodin suoritus jäljittelee laitteiston käyttäytymistä, siksi oletuksena koodi suoritetaan rinnakkaisesti. Toisaalta myös peräkkäin suoritettavaa koodia on mahdollista kirjoittaa. VHDL-mallin toiminnallisuutta simuloidaan ajamalla koodia kehitysympäristössä joka sisältää simulaattorin (esim. Mentor Modelsim). VHDL:llä kirjoitettuja malleja hyödynnetään usein myös logiikkasynteesissä, jossa malli muunnetaan synteesiohjelmiston avulla piirustuksiksi fyysisesti toteuttamiskelpoiselle mikropiirille (erityisesti usein ASICille) tai ohjelmointitiedostoksi FPGA-piirille. Laitteistosynteesiin kelpaavan VHDL-mallin kirjoittaminen vaatii erityishuomiota kirjoittajalta, sillä kaikki kielen rakenteet eivät ole toteuttamiskelpoisia fyysisessä piirissä joko ollenkaan tai tehokkaasti.
Yksinkertaisimmillaan VHDL:llä voidaan kuvata logiikkapiirejä, pitemmälle kehitettäessä voidaan myös kuvata kokonaisia järjestelmiä kuten tietokoneita. Koska suunniteltavat piirit muuttuvat koko ajan monimutkaisemmiksi, ei niitä juurikaan enää suunnitella käsin vaan VHDL:n kaltaisilla laitteistokuvauskielillä. Toisaalta nykyään monimutkaisimpien piirien kanssa VHDL:nkin ilmaisuvoima alkaa osoittamaan rajansa, ja siksi sen korvaamista korkeamman abstraktiotason tarjoavilla kielillä tutkitaan.
Esimerkkikoodi

Esimerkkilohko, jossa ulostulosignaali on sisään tulevien signaalien looginen AND-operaatio.
-- Tämä on VHDL-kommentti
 
-- tuodaan IEEE-kirjastosta mm. std_logic-tyyppi
library IEEE;
use IEEE.std_logic_1164.all;
 
-- entity-osa määrittelee lohkon rajapinnan eli sisäänmenot ja ulostulot
entity ANDGATE is
  port ( 
         IN1 : in std_logic;
         IN2 : in std_logic;
         OUT1: out std_logic);
  end ANDGATE;

-- architecture-osa määrittelee lohkon toteutuksen
architecture RTL of ANDGATE is
  begin
 
  OUT1 <= IN1 and IN2;
 
end RTL;
Aiheesta muualla

Wikimedia Commonsissa on kuvia tai muita tiedostoja aiheesta .
http://www.vhdl-online.de/tutorial/ (Arkistoitu – Internet Archive)
Uuden-Seelannin maanjäristys 1931

| Hawke's Bayn maanjäristys 1931 |
| --- | --- |
 Hastingsin postitoimisto vuoden 1931 järistyksen vaurioittamana
Päivämäärä:  3.2.1931
Magnitudi:  7,4–7,6 (Mw)
Syvyys:  20 km
Episentrumin sijainti:  39.30°S, 177.0°E
Henkilövahingot:  256 kuollutta, tuhansia haavoittuneita
Uuden-Seelannin maanjäristys 1931 tapahtui Uudessa-Seelannissa tiistaina 3. helmikuuta 1931 kello 10.47 (UTC+12). Maanjäristyksessä kuoli 256 ihmistä, ja se tuhosi Hawke's Bayn aluetta. Järistys on Uuden-Seelannin tappavin luonnonkatastrofi. Sen keskus oli noin 20 kilometriä pohjoiseen Napierin satamakaupungista.
Järistys kesti kaksi ja puoli minuuttia ja sen voimakkuus oli noin Mw 7,4. Järistystä seuraavina viikkoina havaittiin 525 jälkijäristystä.
Aiheesta muualla

Kuvia tai muita tiedostoja aiheesta Uuden-Seelannin maanjäristys 1931 Wikimedia Commonsissa
Venäjän vesipallomaajoukkue

| Mitalit> Maa:   Venäjä.Miesten vesipallo. Olympialaiset  | Mitalit> Maa:   Venäjä.Miesten vesipallo. Olympialaiset  | Mitalit> Maa:   Venäjä.Miesten vesipallo. Olympialaiset  | Maa:   Venäjä> Miesten vesipallo. |
| --- | --- | --- | --- |
|  Hopeaa | Sydney 2000 |  vesipallo |  |
|  Pronssia | Ateena 2004 |  vesipallo |  |
| MM-kilpailut  | MM-kilpailut  | MM-kilpailut  |  |
|  Pronssia | Rooma 1994 | vesipallo |  |
|  Pronssia | Fukuoka 2001 | vesipallo |  |
| EM-kilpailut  | EM-kilpailut  | EM-kilpailut  |  |
|  Pronssia | Sevilla 1997 | vesipallo |  |
Venäjän vesipallomaajoukkue edustaa Venäjää vesipallon miesten maajoukkuekilpailuissa. Sitä hallinnoi Venäjän vesipalloliitto.
Venäjä saavutti olympiahopeaa Sydneyssä 2000. Kukistettuaan välieräottelussa Espanjan maalein 8–7 se hävisi loppuottelussa Unkarille 6–13. Ateenassa 2004 Venäjä sai pronssia: hävittyään välierässä Unkarille 5–7 se kukisti pronssiottelussa Kreikan 6–5. Atlantassa 1996 Venäjä sijoittui viidenneksi.
Venäjä on saavuttanut MM-kilpailuissa pronssia Roomassa 1994, jolloin se voitti pronssiottelussa Kroatian 14–13, ja Fukuokassa 2001 kukistettuaan pronssiottelussa Italian 7–6. EM-kilpailuissa Venäjä on saanut pronssia Sevillassa 1997.
Venäjä on voittanut maailmancupin 2002 ja sijoittunut kolmanneksi 1995. Maailmanliigan se voitti 2002.
Vaarallista seuraa

Vaarallista seuraa voi viitata seuraaviin elokuviin:
Vaarallista seuraa, (The Nature of the Beast), Victor Salvan ohjaama vuoden 1995 elokuva
Vaarallista seuraa, (Mauvaises fréquentations), Jean-Pierre Améris ohjaama vuoden 1999 elokuva
Farlig farvann, Lars Bergin vuoden 1995 elokuva, josta käytetty televisiossa nimeä Vaarallista seuraa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vaarallista seuraa”, voi hakea sivunnimihaulla, laajalla sivunnimihaulla tai tekstihaulla.
Vaarallisuusarvio

Vaarallisuusarvio on Suomessa oikeuspsykiatrien tekemä arvio rikollisen vaarallisuudesta. Se tehdään tuomioistuimen pyynnöstä. Jos rikollinen todetaan erittäin vaaralliseksi, hänen on suoritettava koko vankeusaikansa vankilassa.
Tuomioistuin voi pyytää vaarallisuusarviota samalla kun se määrää syytetyn mielentilan tutkittavaksi. Tällöin arvioidaan, onko syytettyä pidettävä erittäin vaarallisena muiden hengelle, terveydelle tai vapaudelle. Lausunnon pohjalta tuomioistuin voi päättää, että tuomitun on suoritettava koko rangaistusaikansa vankilassa ilman pääsyä ehdonalaiseen vapauteen.
Toinen vaarallisuusarvio tehdään, jos erittäin vaaralliseksi todettu vanki anoo ehdonalaiseen pääsyä ja on istunut rangaistuksestaan viisi kuudesosaa. Tällöin Helsingin hovioikeus pyytää vaarallisuuden arvioimista. Ehdonalainen vapauttaminen voidaan tehdä vasta sitten, kun vankilassaoloaikaa on kertynyt kolme vuotta eikä henkilöä enää pidetä erittäin vaarallisena muiden hengelle, terveydelle tai vapaudelle.
Valkjärvi (kylä, Nurmijärvi)

Kylän vieressä virtaava Kuhakoski.
Valkjärvi on kylä Nurmijärvellä. Kylä sijaitsee Perttulan eteläosassa samannimisen järven rannalla. Kylän pohjoisosassa Sahamäellä kulkee Kuhakoski. Kylän läpi kulkee Valkjärventie, jonka eteläinen pää ulottuu Klaukkalan ja Lepsämän väliselle Lepsämäntielle ja pohjoinen pää Lopentielle.
Kylässä oli vuonna 1923 rakennettu koulu, jossa on ollut 68 oppilasta. Maanantaiyönä 28. lokakuuta 2019 koko koulurakennus tuhoutui täysin tulipalossa. Paikalliset koululaisille järjestetään koulukyyditystä Uotilaan.selvennä Pari päivää aiemmin lauantaiyönä naapurikylässä Lepsämässä paloi Lepsämän koulun vuonna 2002 valmistunut uusi rakennus. Kaksi paikkakuntalaista otettiin kiinni tiistaina 3. joulukuuta tuhopoltoista epäiltyinä.
Kirjallisuutta

Ojanne, Jaakko: Kuhajärven rantamilla.  Perttula, Nurmijärvi:  Klingendahl Paino Oy, 2016.  ISBN 978-952-5435-35-1.
Aiheesta muualla

Valkjärven kyläsivut
Perttulan kyläsivut
Venäjän väestönlaskenta 2021

Vuoden 2021 Venäjän väestönlaskennan logo.
Venäjän väestönlaskenta 2021 (ven. Всероссийская перепись населения 2021 года, Vserossijskaja perepis naselenija 2021 goda) on Venäjän federaation kolmas väestönlaskenta Neuvostoliiton hajoamisen jälkeen. Sen on määrä tapahtua 15. lokakuuta ja 14. marraskuuta välisenä aikana. Venäjän syrjäisillä ja vaikeapääsyisillä alueilla laskenta kuitenkin suoritetaan 1. huhtikuuta ja 20. joulukuuta välisenä aikana. Edellinen Venäjän väestönlaskenta pidettiin vuonna 2010.
Väestönlaskennan valmistelu aloitettiin vuonna 2017 hallituksen ”koko Venäjän vuoden 2020 väestönlaskennan toteuttamisesta” antaman asetuksen nojalla. Rosstatin johtajan Pavel Malkovin mukaan vuoden 2020 väestönlaskennan budjetti on 33 miljardia ruplaa.
Rosstat ilmoitti 25. kesäkuuta 2020 aikovansa suorittaa väestönlaskennan päävaiheen huhtikuussa 2021, ja 29. kesäkuuta samat tiedot vahvistettiin. COVID-19:n leviämisen vuoksi laskentapäiviä siirrettiin useita kertoja, ensin huhtikuulle, sitten lokakuulle 2021.
Käännös suomeksi
Uffe Elbæk

| Uffe Elbæk |
| --- | --- |
 Elbæk vuonna 2014.
Alternativetin poliittinen johtaja
 2013–2020  
Edeltäjä:  perustettu
Seuraaja:  Josephine Fock
Tanskan kulttuuriministeri
 Helle Thorning-Schmidtin I hallitus 3. lokakuuta 2011 – 6. joulukuuta 2012  
Edeltäjä:  Per Stig Møller
Seuraaja:  Marianne Jelved
Kansankäräjäedustaja
 2011–  
Henkilötiedot
Syntynyt: 15. kesäkuuta 1954 (ikä 70) Ry, Tanska
Tiedot
Puolue:  Frie Grønne (2020–)
Muut puolueet:  Radikaali Venstre (2001–2013) Alternativet (2013–2020)
Uffe Elbæk (s. 15. kesäkuuta 1954 Ry) on tanskalainen Frie Grønne -puoluetta edustava poliitikko. Hän on istunut kansankäräjillä vuodesta 2011 ja toiminut Tanskan kulttuuriministerinä vuosina 2011–2012.
Elbæk on aiemmin kuulunut Radikaaliin Venstreen, mutta erosi puolueesta vuonna 2013 ja perusti uuden Alternativet-puolueen, jonka poliittisena johtajana toimi vuoteen 2020, jolloin hän jätti Alternativetin ja perusti Frie Grønne -puolueen.
Aiheesta muualla

Uffe Elbæk Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Uffe Elbæk Wikimedia Commonsissa
Valonen

Valonen on suomalainen sukunimi muun muassa seuraavilla:
Anna-Maija (Annu) Valonen (s. 1964), näyttelijä ja käsikirjoittaja
Lauri Valonen (1909–1982), hiihtäjä ja mäkihyppääjä
Niilo Valonen (1913–1983), kansatieteilijä ja kansatieteen professori
Oiva Valonen (1911–1990), mäkihyppääjä ja hiihtäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ulises Dávila

| Henkilötiedot |
| --- | --- | --- | --- |
Koko nimi: Ulises Alejandro Dávila Plascencia
Syntymäaika: 13. huhtikuuta 1991
Syntymäpaikka: Guadalajara, Meksiko
Pelipaikka: hyökkäävä keskikenttäpelaaja
Pituus: 172 cm
Seura
Seura:  Vitória FC (lainalla Chelsea FC:stä)
Pelinumero: 14
Junioriseurat
–2008:  CD Guadalajara
Seurat
| Vuodet | Seura | O | (M) |
| 2008–2011 |  Guadalajara | 15 | (0) |
| 2011– |  Chelsea | 0 | (0) |
| 2011–2012 | →  Vitesse (laina) | 2 | (0) |
| 2012–2013 | →  Sabadell (laina) | 35 | (4) |
| 2013–2014 | →  Córdoba (laina) | 37 | (7) |
| 2014–2015 | →  Tenerife (laina) | 10 | (1) |
| 2015– | →  Vitória (laina) | 0 | (0) |
Maajoukkue
| 2007–2011 |  Meksiko U20 | 11 | (3) |
 Seurajoukkueuran tilastot kattavat vain kansalliset sarjat, päivitetty 24. tammikuuta 2015.  Maajoukkueuran tilastot päivitetty 24. tammikuuta 2015.
Ulises Alejandro Dávila Plascencia (s. 13. huhtikuuta 1991 Guadalajara) on meksikolainen jalkapalloilija, joka edustaa Portugalin Primeira Ligassa pelaavaa Vitória FC:tä lainasopimuksella Valioliigan Chelsea FC:stä. Vasenjalkainen Dávila on pelipaikaltaan hyökkäävä keskikenttäpelaaja.